

**Ανακοίνωση ΚΟΑ για την κάρτα φιλάθλου στην Επαρχία Πάφου**

Ο Κυπριακός Οργανισμός Αθλητισμού ενημερώνει το φίλαθλο κοινό της Πάφου ότι από την Τρίτη 16 Αυγούστου θα λειτουργεί συνεργείο έκδοσης κάρτας φιλάθλου στην κλειστή αίθουσα «Αφροδίτη», για την εξυπηρέτηση των φιλάθλων της Επαρχίας Πάφου.

Ο ΚΟΑ υπενθυμίζει στους φιλάθλους ότι για την καλύτερη εξυπηρέτησή τους και την αποφυγή ταλαιπωρίας, ο καλύτερος τρόπος έκδοσης της κάρτας φιλάθλου παραμένει η ηλεκτρονική διαδικασία. Ωστόσο, για το φίλαθλο κοινό που επιθυμεί να το πράξει με φυσική παρουσία, ειδικό συνεργείο θα βρίσκεται στην κλειστή αίθουσα «Αφροδίτη», από την Τρίτη 16 Αυγούστου μέχρι την Τρίτη 30 Αυγούστου, τις πιο κάτω μέρες και ώρες:

Τρίτη 16/08: 18.00-20.00

Τρίτη 23/08: 18.00-20.00

Τρίτη 30/08: 18.00-20.00

Για περισσότερες πληροφορίες στο τηλέφωνο: 26220789

Σημειώνεται ότι από τις 31 Αυγούστου και μετά η έκδοση κάρτας φιλάθλου θα συνεχίσει να γίνεται μόνο ηλεκτρονικά.